FK Dedinje
FK Dedinje je srpski fudbalski klub iz Beograda. Osnovan 2014. godine. Trenutno se takmiči u Međuopštinskoj ligi "B". Boja kluba je purpurna. Navijači kluba se zovu Milioneri.

Istorija 
Prvi fudbalski klub Dedinje osnovan je 1937. godine u Beogradu u blizini stadiona FK Crvena zvezda. Takmičio se dve godine, po jednom u četvrtom i trećem razredu Beogradskog loptačkog društva, oba puta je zauzeo drugo mesto. Sedište kluba je bilo u Bulevaru Kneza Arsena Karađorđevića br. 4, današnji Bulevar Kneza Aleksandra Karađorđevića na Dedinju. Klub je ugašen 1939. godine.

Sadašnji klub je osnovan 13. februara 2014. godine. Iste godine postaje član Fudbalskog saveza Beograda i prijavljuje se za učešće u Međuopštinskoj ligi "B", rang iz kojeg počinju svi novoosnovani klubovi. Sezonu 2014/2015. završavaju na 7. mestu. Sledeće godine takmičenje završavaju na četvrtoj poziciji gde su u poslednjem kolu u slučaju pobede imali prolaz u baraž sa drugog mesta. Na kraju sezone 2016/2017 pod vođstvom tadašnjeg trenera Đorđa Petrovića. ostvaruju najveći uspeh kluba i takmičenje završavaju na 3. mestu.

Stadion 
Fudbalski klub Dedinje ne poseduje sopstveni stadion tako da svoje domaće utakmice trenutno igra na stadionu FK Brodarac na Starom sajmištu. Kao domaćin, klub je igrao i na stadionu RFK Grafičar na Senjaku.

Milioneri 
Naziv navijačke grupe FK Dedinje je Milioneri. Na prvoj zvaničnoj utakmici kluba na stadionu RFK Grafičar bilo je oko 300 gledalaca.

Spoljašnje veze 
Zvaničan sajt kluba 

Sportski klubovi u Beogradu
Fudbalski ili nogometni klubovi u Srbiji